Blaze7451/Wiki-th-20250601 huggingface dataset:
ร่างรัฐบัญญัติชนโลกบาล

ร่างรัฐบัญญัติชนโลกบาล (Jan Lokpal Bill) หรือชื่อเต็มว่า ร่างรัฐบัญญัติเพื่อจัดให้มีการก่อตั้งสถาบันโลกบาลสำหรับสอบสวนข้อกล่าวหาว่าเจ้าหน้าที่ของรัฐทุจริตและสำหรับการทั้งหลายที่เกี่ยวเนื่องกับเรื่องดังกล่าว (Bill to provide for the establishment of the institution of Lokpal to inquire into allegations of corruption against certain public functionaries and for matters connected therewith)  หรือ ร่างรัฐบัญญัติผู้ตรวจการแผ่นดินของพลเมือง (Citizen's Ombudsman Bill) เป็นร่างกฎหมายที่นักกิจกรรมประชาสังคมกลุ่มหนึ่งจัดทำขึ้น เพื่อให้มีการก่อตั้ง "ชนโลกบาล" หรือหน่วยงานอิสระสำหรับสืบคดีทุจริตขึ้น
ร่างรัฐบัญญัตินี้มุ่งหมายจะยับยั้งการทุจริต ทดแทนความเสียหายของพลเมือง และคุ้มครอง "ผู้แฉ" (whistle-blower) การทุจริต โดยให้มี "ชนโลกบาล" ขึ้นมาทำหน้าที่ดังกล่าว คำว่า "ชนโลกบาล" นั้น L. M. Singhvi สมาชิกรัฐสภา บัญญัติขึ้นระหว่างการอภิปรายใน ค.ศ. 1963 และคำว่า "ชน" ในชื่อดังกล่าว หมายความถึง หมู่ชน ซึ่งสื่อว่า พัฒนาการที่นำมาสู่ร่างรัฐบัญญัติฉบับนี้เป็นการริเริ่มของ "พลเมืองทั่วไป" ผ่านประชาพิจารณ์ที่มีนักกิจกรรมคอยผลักดันและปราศจากส่วนร่วมของภาครัฐ
ใน พ.ศ. 2554 นักเคลื่อนไหวทางสังคม อันนา ฮาซาเร เริ่มขบวนการสัตยาเคราะห์โดยเริ่มการอดอาหารไม่จำกัดเวลาในกรุงนิวเดลี เพื่อเรียกร้องให้ผ่านร่างกฎหมายฉบับดังกล่าว ขบวนการนี้ได้รับความสนใจจากสื่อ และผู้สนับสนุนนับหลายแสนคน หลังการอดอาหารประท้วงเป็นเวลาสี่วันของฮาซาเร นายกรัฐมนตรีอินเดีย มานโมฮัน ซิงห์ ระบุว่า ร่างกฎหมายจะถูกนำเข้าสู่การพิจารณาในสมัยประชุมฤดูมรสุม พ.ศ. 2554 ของรัฐสภา คณะกรรมการอันประกอบด้วยรัฐมนตรีห้าคนและนักเคลื่อนไหวทางสังคมอีกห้าคนพยายามร่างร่างกฎหมายประนีประนอม โดยรวมร่างกฎหมายสองฉบับเข้าด้วยกัน แต่ไม่สำเร็จ รัฐบาลอินเดียเดินหน้าเสนอร่างกฎหมายที่ตนร่างขึ้นในรัฐสภา ซึ่งนักเคลื่อนไหวปฏิเสธบนเหตุผลที่ว่า ร่างกฎหมายนั้นไม่มีประสิทธิภาพเพียงพอ

**อ้างอิง**
หมวดหมู่:กฎหมายอินเดีย
พระสนมเอกซุกบิน ตระกูลชเว

พระนางฮวากย็อง ซุกบิน ตระกูลชเว (Lady Hwagyeong, Royal Noble Consort Suk of the Choi clan; ฮันกึล: 숙빈 최씨; ฮันจา: 和瓊淑嬪 崔氏; ค.ศ. 1670–ค.ศ. 1718) เป็นพระสนมเอกในพระเจ้าซุกจง เรื่องราวของพระองค์ได้รับการนำมาทำเป็นละครเรื่อง ทงอี จอมนางคู่บัลลังก์ (Dong Yi) 

**พระประวัติ**
ประสูติวันที่ 6 เดือนสิบเอ็ด ค.ศ. 1670 ตามปฏิทินจันทรคติตรงกับวันที่ 17 ธันวาคมในรัชสมัยพระเจ้าฮย็อนจง เป็นลูกสาวคนเล็กของ ชเว ฮโยว็อน (최효원, 崔孝元, 1638–1672) และ นายหญิงฮงจากนัมยาง (ค.ศ. 1639–ค.ศ. 1673) เป็นหลานปู่ของ ชวี เทอิล (최태일, 崔泰逸) เหลนปู่ของ ชวี มัลจอง (최말정, 崔末貞) และหลานตาของ ฮง กเยนัม (홍계남, 洪繼南) ทรงมีน้องชาย 1 คน คือ ชวี ฮู (최후, 崔垕) แต่งงานกับคุณอัน จากซ็อนฮึง (선흥 안씨) และพี่สาว 1 คน แต่งงานกับ ซอ จอน (서전, 徐專) 
แต่เดิมพระองค์ทรงเป็นนางกำนัลหาบน้ำในพระตำหนักของพระมเหสีอินฮย็อน โดยวันหนึ่งขณะที่พระเจ้าซุกจงทรงเดินเล่นอยู่ในวัง ได้ยินเสียงนางกำลังสวดมนต์อยู่ในที่พัก ขอพรให้พระมเหสีอินฮย็อนมีพระพลานามัยแข็งแรง จนพระเจ้าซุกจงทรงประทับใจในความมีจิตใจดีของนาง จึงโปรดให้นางถวายตัวรับราชการฝ่ายใน และได้รับการแต่งตั้งให้เป็นพระสนมซุกว็อน (淑媛)ในเดือนสี่ ปีค.ศ. 1693 ตามปฏิทินจันทรคติ ในปีต่อมาคือปีค.ศ. 1694 ได้เลื่อนขั้นขึ้นเป็นพระสนมซุกอึย (淑儀) หลังจากมีพระประสูติกาลองค์ชายย็อนอิง (ภายหลังขึ้นครองราชย์เป็นพระเจ้าย็องโจ)
ปีถัดมาคือ ปีค.ศ. 1695 เลื่อนขั้นขึ้นเป็นพระสนมควีอิน (貴人) และอีก 4 ปีต่อมาในปีค.ศ. 1699 ก็ได้เลื่อนขั้นขึ้นเป็น พระสนมเอกซุกบิน (淑嬪) อันเป็นตำแหน่งพระสนมเอก เป็นรองเพียงตำแหน่งพระมเหสี (วังบี 王妃) เท่านั้น- ซุกว็อน (숙원 ,淑媛) → ซุกอึย (숙의,淑儀) → ควีอิน (귀인,貴人) →ซุกบิน (숙빈,淑嬪)
พระสนมเอกซุกบิน สกุลชเว สิ้นพระชนม์เมื่อวันที่ 9 เดือนสาม ตามปฏิทินจันทรคติ ซึ่งตรงกับวันที่ 9 เมษายน ค.ศ. 1718 ซึ่งเป็นเวลาปลายรัชกาลของพระเจ้าซุกจง พระราชสวามี สิริพระชนม์ 47 ปี พระศพถูกบรรจุฝังที่สุสานหลวงโซ-รย็องว็อน (소령원 ,昭寧園) เมืองพาจู 
พระยศสุดท้ายขณะยังมีพระชนม์คือ พระสนมเอกซุกบิน ต่อมาเมื่อองค์ชายย็อนอิง พระราชโอรสได้ขึ้นครองราชย์เป็นพระเจ้าย็องโจแล้ว จึงโปรดให้เฉลิมพระนามถวายแด่พระราชมารดาที่สิ้นพระชนม์ไปแล้วว่าพระนางฮวากย็อง ซุกบิน สกุลชเว (和瓊淑嬪 崔氏)

**พระราชบุตร**
 พระโอรส- เจ้าชายย็องซู (สิ้นพระชนม์ตั้งแต่ทรงพระเยาว์)- พระเจ้าย็องโจ พระมหากษัตริย์ลำดับที่ 21 แห่งราชวงศ์โชซ็อน (ค.ศ. 1724–ค.ศ. 1776)

**ในวัฒนธรรมสมัยใหม่**
พระสนมซุกบิน ตระกูลชเว ได้รับการนำเสนอเป็นตัวละครในสื่อสมัยใหม่หลายครั้ง ดังนี้- รับบทโดย ลี มิ-ย็อง ในละครโทรทัศน์เรื่อง Women of History: Jang Hui-bin ช่อง MBC ในปี ค.ศ. 1981 - รับบทโดย คย็อน มิ-ริ ในละครโทรทัศน์เรื่อง 500 Years of Joseon: Queen Inhyeon ช่อง MBC ในปี ค.ศ. 1988- รับบทโดย นัม จู-ฮี ในละครโทรทัศน์เรื่อง Jang Hui-bin ช่อง SBS ในปี ค.ศ. 1995- รับบทโดย ปาร์ค เย-จิน ในละครโทรทัศน์เรื่อง Royal Story: Jang Hui-bin ช่อง KBS2 ในปี ค.ศ. 2002- รับบทโดย ฮัน ฮโย-จู ในละครโทรทัศน์เรื่อง ทงอี จอมนางคู่บัลลังก์ ช่อง MBC ในปี ค.ศ. 2010- รับบทโดย ฮัน ซึง-ย็อน ในละครโทรทัศน์เรื่อง จางอ๊กจอง ตำนานรักคู่บัลลังก์ ช่อง SBS ในปี ค.ศ. 2013- รับบทโดย ยุน จิน-ซอ ในละครโทรทัศน์เรื่อง เดิมพันบัลลังก์เดือด ช่อง SBS ในปี ค.ศ. 2016

**อ้างอิง**
หมวดหมู่:ตัวละครในเดิมพันบัลลังก์เดือด
หมวดหมู่:บุคคลในยุคราชวงศ์โชซ็อน
หมวดหมู่:ชาวโชซ็อน
แม่แบบ:เหตุการณ์ปัจจุบัน/2554 สิงหาคม 30

* สภาล่างของญี่ปุ่นลงมติด้วยคะแนน 308 เสียง จากสมาชิกสภาผู้แทนราษฎรทั้งหมด 475 เสียง รับรองโยชิฮิโกะ โนดะ จากพรรครัฐบาลดีพีเจ เป็นนายกรัฐมนตรีคนใหม่    (ฐานเศรษฐกิจออนไลน์)
}
ปลาสร้อย (สกุล)

ปลาสร้อย (Henicorhynchus) เป็นสกุลของปลาน้ำจืดขนาดเล็กสกุลหนึ่ง ในวงศ์ปลาตะเพียน (Cyprinidae)
มีรูปร่างโดยรวม คือ ลำตัวเพรียวยาวแบนข้าง หัวโตและปากกลมมน  จะงอยปากล่างยื่นออกมาคลุมริมฝีปากบน แต่ไม่ปิดด้านข้างทำให้เห็นมุมปาก ริมปากบนและล่างติดต่อถึงกัน ริมฝีปากล่างยาวและติดกับขากรรไกร ในปากล่างมีปุ่มกระดูก มีหนวดสั้นมากหนึ่งคู่ที่มุมปากซึ่งซ่อนอยู่ในร่อง จะงอยปากมีรูเล็กกระจายอยู่ทั่วไป ตามีขอบเยื่อไขมัน ซี่กรองเหงือกยาวเรียวและมีจำนวนมาก ครีบหลังมีก้านครีบเดี่ยวที่ไม่เป็นหนามแข็ง มีครบแขนง 8 ก้าน ครีบก้นมีก้านครีบแขนง 5 ก้าน บางชนิดมีจุดสีดำที่บริเวณโคนหางเห็นชัดเจน
มีความยาวเต็มที่ประมาณ 25 เซนติเมตร แต่มีขนาดโดยเฉลี่ยทั่วไป 8–10 เซนติเมตร มักอาศัยอยู่รวมกันเป็นฝูงใหญ่ในแหล่งน้ำขนาดใหญ่ทั่วไป ในประเทศไทยและกัมพูชา รวมถึงลาว ในช่วงฤดูน้ำหลากมีการย้ายถิ่นขึ้นบริเวณต้นน้ำเพื่อวางไข่และหากิน รวมถึงในนาข้าว  เป็นปลาที่ถูกจับได้ทีละมาก มักนิยมนำไปปรุงเป็นอาหารชนิดต่าง ๆ รวมทั้งหมักทำน้ำปลาด้วย 
พบทั้งหมด 4 ชนิด ซึ่งแต่ละชนิดนั้นมีความแตกต่างกันเล็กน้อย และมักอยู่ปะปนรวมกัน
*Henicorhynchus lineatus  (Smith, 1945) — ปลาสร้อยหลังขน
*Henicorhynchus lobatus  Smith, 1945  — ปลาสร้อยหน้าแหลม
*Henicorhynchus ornatipinnis (Roberts, 1997) — ปลาสร้อยครีบส้ม
*Henicorhynchus siamensis  (Sauvage, 1881)  — ปลาสร้อยขาว

**ดูเพิ่ม**
Cirrhinus
*Osteochilus
*Thynnichthys

**อ้างอิง**
หมวดหมู่:วงศ์ปลาตะเพียน
หมวดหมู่:สกุลปลาสร้อย
กวางแดง

กวางแดง (Red Deer) เป็นกวางขนาดใหญ่ชนิดหนึ่ง ตามอนุกรมวิธาน กวางแดงมีถิ่นอาศัยในทวีปยุโรป เทือกเขาคอเคซัส เอเชียน้อย บางส่วนทางตะวันตกของเอเชีย และเอเชียกลาง สามารถพบในเทือกเขาแอตลาสระหว่างประเทศโมร็อกโกและประเทศตูนิเซียทางตะวันตกเฉียงเหนือของแอฟริกา เป็นกวางเพียงชนิดเดียวที่อาศัยอยู่ในแอฟริกา มีการนำกวางแดงไปยังพื้นที่ส่วนอื่นบนโลก ได้แก่ ประเทศออสเตรเลีย, ประเทศนิวซีแลนด์ และ ประเทศอาร์เจนตินา ในหลายส่วนของโลกกินเนื้อของกวางแดงเป็นอาหาร
กวางแดงเป็นสัตว์เคี้ยวเอื้อง มีกระเพาะ 4 ห้อง กีบเท้าคู่ ตัวผู้สูง 175 - 230 ซม. หนัก 160 - 240 กก. ตัวเมียสูง 160 - 210 ซม. หนัก 120 - 170 กก. จากหลักฐานทางพันธุกรรมแสดงให้เห็นว่ากวางแดง (Cervus elaphus) แต่เดิมน่าจะเป็นกลุ่มชนิดมากกว่าจะเป็นชนิดเดี่ยว แม้ว่ายังเหลือข้อโต้แย้งที่ว่าเป็นกวางกี่ชนิดที่รวมกลุ่มกัน บรรพบุรุษของกวางแดงน่าจะมีถิ่นกำเนิดในเอเชียกลางและอาจจะเป็นบรรพบุรุษเดียวกับกวางซีก้า
แม้ว่าบางครั้งกวางแดงอาจจะหายากในบางพื้นที่ แต่มันก็ยังห่างไกลจากคำว่าสูญพันธุ์ การนำเข้าไปยังพื้นที่อื่นและผลจากการอนุรักษ์ โดยเฉพาะอย่างยิ่งในสหราชอาณาจักรทำให้จำนวนประชากรของกวางแดงเพิ่มขึ้น ขณะที่ในพื้นที่อื่น เช่น แอฟริกาเหนือประชากรกำลังลดลงอย่างต่อเนื่อง

**อ้างอิง**

**อ่านเพิ่ม**
Cameron, Donald; Fortescue, Hugh Fortescue 3rd, earl; Shand, Alexander Innes (1896)  Red Deer: Natural history, London, New York etc. : Longmans, Green and co.
*Clarke, J. (1866),  The naturalist: A treatise on the growth of the horns of the red deer, Barnstaple, A.P. Wood
*Jeffries, Richard (1884),  Red Deer, London Longmans, Green#B.
*Heptner, V. G.; Nasimovich, A. A.; Bannikov, A. G.; Hoffman, R. S. (1988)  Mammals of the Soviet Union, Volume I, Washington, D.C. : Smithsonian Institution Libraries and National Science Foundation
*Bateson, Patrick, and Elizabeth L. Bradshaw. Physiological effects of hunting red deer (Cervus elaphus). Proceedings of the Royal Society of London. Series B: Biological Sciences 264.1389 (1997): 1707-1714.- pages = 83–88 

**แหล่งข้อมูลอื่น**
 Natural History of Red Deer (Wildlife Online)- World of Deer Museum New Zealand date=22 October 2020 - New Zealand Red Stag Hunting Information- red deer antler furnishings
หมวดหมู่:วงศ์ย่อยกวาง
หมวดหมู่:ปศุสัตว์
หมวดหมู่:มหสัตว์ของทวีปยูเรเซีย
เทศบาลตำบลฉวาง

เทศบาลตำบลฉวาง เทศบาลตำบลฉวางเดิมมีฐานะเป็นสุขาภิบาล โดยจัดตั้งตามประกาศกระทรวงมหาดไทย เรื่อง จัดตั้งสุขาภิบาลฉวาง อำเภอฉวาง จังหวัดนครศรีธรรมราช ฉะนั้น อาศัยอำนาจตามความในมาตรา 4 และมาตรา 5 แห่ง พระราชบัญญัติสุขาภิบาล พ.ศ. 2495 รัฐมนตรีว่าการกระทรวงมหาดไทย จึงประกาศจัดตั้งสุขาภิบาล ให้เรียกชื่อว่า "สุขาภิบาลฉวาง จังหวัดนครศรีธรรมราช" และกำหนดเขตไว้ดังต่อไปนี้

**ประวัติ**
เทศบาลตำบลฉวาง เดิมมีฐานะเป็นสุขาภิบาล โดยจัดตั้งตามประกาศกระทรวงมหาดไทย เมื่อวันที่ 24 พฤษภาคม 2542 ต่อมาได้ยกฐานะตามพระราชบัญญัติยกฐานะของสุขาภิบาล เป็นเทศบาล พ.ศ. 2542 ตามประกาศราชกิจจานุเบกษา เล่มที่ 116 ตอนที่ 9 ก ลงวันที่ 24 กุมภาพันธ์ 2542 โดยมีผลบังคับใช้ตั้งแต่ วันที่ 25 พฤษภาคม 2542 เป็นต้นมา

**ภูมิศาสตร์**
เทศบาลตำบลฉวาง ตั้งอยู่ทางทิศตะวันตกของตัวเมืองนครศรีธรรมราช- ทิศเหนือ ติดต่อกับ หมู่ที่ 6 บ้านกันละ ตำบลไม้เรียง - ทิศใต้ ติดต่อกับ หมู่ที่ 1 บ้านเพ็ญมิตร ตำบลไสหร้า - ทิศตะวันออก ติดต่อกับ หมู่ที่ 6 บ้านคลองลุง ตำบลไสหร้า - ทิศตะวันตก ติดต่อกับ หมู่ที่ 3 บ้านทุ่งพลี ตำบลฉวาง

**ภูมิประเทศ**
เทศบาลตำบลฉวาง สภาพทั่วไปของพื้นที่ส่วนใหญ่เป็นที่ราบลุ่มใกล้แม่น้ำ และที่ราบสูงบางส่วน มีพื้นที่ ทำการเกษตร ๓๓,๗๒๖ ไร่ มีแม่น้ำสายหลักไหลผ่าน คือ แม่น้ำตาปี และลำคลองอีก ๒ แห่ง คือ คลอง คุดด้วน และคลองมีน

**การแบ่งเขตปกครอง**
เทศบาลตำบลฉวางแบ่งเขตการปกครองประกอบด้วย 7 ชุมชน ดังนี้- ชุมชนบ้านวังม่วง - ชุมชนตลาดใต้ - ชุมชน สภ.ฉวาง - ชุมชนตลาดสด - ชุมชนริมแม่น้ำตาปี- ชุมชนบ้านคลองลุง- ชุมชนบ้านทุ่งลาด

**สถานศึกษา**
 โรงเรียนอนุบาลฉวาง- โรงเรียนอักษรวิทย์- โรงเรียนฉวางสงเคราะห์- โรงเรียนธนรัตนอุปถัมภ์- โรงเรียนวัดวังม่วง- ศูนย์บริการการศึกษานอกโรงเรียน

**อ้างอิง**
ฉวาง
โรงเรียนโพธาวัฒนาเสนี

โรงเรียนโพธาวัฒนาเสนี (อักษรย่อ: พ.น.) เป็นโรงเรียนประจำอำเภอแห่งแรกของประเทศไทย และเป็นโรงเรียนรัฐบาลแห่งที่สองของจังหวัดราชบุรี ประเภทโรงเรียนมัธยมศึกษาขนาดใหญ่พิเศษแบบสหศึกษา เปิดสอนตั้งแต่ระดับชั้นมัธยมศึกษาปีที่ 1 ถึง 6 สังกัดสำนักงานเขตพื้นที่การศึกษามัธยมศึกษาราชบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ เลขที่ 80 หมู่ 8 ตำบลคลองตาคต อำเภอโพธาราม จังหวัดราชบุรี รหัสไปรษณีย์ 70120 ปัจจุบันมีเนื้อที่ 55 ไร่ 1 งาน 70 ตารางวา

**ประวัติ**
โรงเรียนโพธาวัฒนเสนี จัดตั้งในรัชสมัยพระบาทสมเด็จพระจุลจอมเกล้าเจ้าอยู่หัว หลังจากที่พระองค์ได้ครองราชย์แล้ว ก็ได้ทรงประกาศตั้งกรมธรรมการขึ้นเป็นกระทรวงธรรมการ มีการประกาศตั้งโรงเรียนมูลศึกษาขึ้นในวัดทั่วไปทั้งในกรุงและหัวเมือง กำหนดชั้นเรียนเป็น 2 ชั้น คือ โรงเรียนมูลศึกษาสามัญชั้นต่ำ และโรงเรียนมูลศึกษาชั้นสูง
พ.ศ. 2444 นายฮะ ปลัดอำเภอโพธาราม ได้จัดตั้งโรงเรียนขึ้นในบริเวณพื่นที่ของวัดโพธาราม ตามความปรากฏว่า
พ.ศ. 2451 พระแดงเจ้าอธิการกับพระชื่นรองเจ้าอาวาสวัดโพธาราม พร้อมด้วยหลวงราษฎร์โยธาภิบาลนายอำเภอโพธาราม ด้บอกบุญเรี่ยไรเงินแก่ข้าราชการ และราษฎรได้เงินรวม 1,532 บาท จัดสร้างโรงเรียนขึ้นที่วัดโพธารามโรงหนึ่ง กว้าง 4 วา 2 ศอก ยาว 6 วา 2 ศอก สูง 1 วา 3 ศอกคืบ เสาไม้เต็งรัง พื้นไม้สิงคโปร์ เครื่องบนไม้สัก หลังคามุงสังกะสี ฝาไม้กระยาเลย ทาสีขาว กับทำม้านั่งสำหรับนักเรียนนั่งได้ 2 คน ใช้ไม้กระยาเลยไม้สักรวม 37 ม้านั่งได้คนเดียว 20 ม้า และได้ทำโต๊ะสำหรับวางหนังสือเรียน 22 โต๊ะ ใช้ไม้กระยาเลย และไม้สัก
พ.ศ. 2458 ได้จัดสร้างอาคารเรียนขึ้นใหม่โดยรื้ออาคารหลังเก่าเนื่องจากอาคารหลังแรกชำรุดและคับแคบลง ซึ่งมีพระครูโพธาภิรมย์ (ชื่น) เจ้าอาวาสวัดโพธาราม เป็นผู้ดำเนินการโดยใช้เงินบริจาค
พ.ศ. 2479 ได้ก่อสร้างอาคารเรียนขึ้นอีกเป็นครั้งที่ 3 เนื่องจากอาคารเรียนเดิมชำรุด และคับแคบเกินกว่าที่จะรองรับปริมาณนักเรียนที่เพิ่มขึ้นอย่างรวดเร็วได้ การก่อสร้างครั้งนี้มีพระครูโพธาภิวัฒน์ (เต็ก) เจ้าอาวาสวัดโพธาราม เป็นผู้ดำเนินการโดยก่อสร้างอาคารเรียน 2 ชั้น ใช้เงินบริจาค 9,442.43 บาท และกระทรวงศึกษาธิการจัดสรรงบประมาณสมทบเป็นเงิน 6,000 บาท รวมราคาค่าก่อสร้างเป็นจำนวนเงิน 15,442.43 บาท
พ.ศ. 2483 โรงเรียนยังคงจัดสอนระดับประถมศึกษาอยู่ด้วย ภายหลังได้ทยอยตัดออกไปจนเหลือแต่เพียงระดับมัธยม ซึ่งเปิดสอนชั้นมัธยมปีที่ 1 ถึงชั้นมัธยมปีที่ 4 และได้เปิดสอนถึงชั้นมัธยมศึกษาปีที่ 6 เป็นปีแรก นับเป็นโรงเรียนมัธยมระดับอำเภอแห่งแรกในประเทศไทย ที่เปิดสอนถึงชั้นมัธยมศึกษาปีที่ 6
พ.ศ. 2513 พื้นที่โรงเรียนในบริเวณวัดโพธารามมีความคับแคบ จึงได้ย้ายเข้ามาอยู่ ณ ตำบลคลองตาคต (ซึ่งเป็นที่อยู่ปัจจุบัน) จำนวน 16 ไร่ 1 งาน 20 ตารางวา

**รายนามครูใหญ่ / อาจารย์ใหญ่ / ผู้อำนวยการโรงเรียนโพธาวัฒนาเสนี**

**อ้างอิง**

**แหล่งข้อมูลอื่น**
  เว็บไซต์โรงเรียนโพธาวัฒนาเสนี- โรงเรียนโพธาวัฒนาเสนี- area=101708
หมวดหมู่:โรงเรียนในจังหวัดราชบุรี
หมวดหมู่:โรงเรียนมัธยมศึกษาประจำอำเภอในจังหวัดราชบุรี
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนมัธยมศึกษาขนาดใหญ่พิเศษ
หมวดหมู่:โรงเรียนที่มีอายุเกิน 100 ปีในประเทศไทย
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาราชบุรี
หมวดหมู่:สิ่งก่อสร้างในอำเภอโพธาราม
หลวงพ่อโหน่ง อินฺทสุวณฺโณ

หลวงพ่อโหน่ง  อินฺทสุวณฺโณ (พ.ศ. 2408 — 25 ธันวาคม พ.ศ. 2477) เป็นอดีตเจ้าอาวาสวัดคลองมะดัน จังหวัดสุพรรณบุรี 


**ประวัติ**
หลวงพ่อโหน่ง  อินฺทสุวณฺโณ ท่านเกิดในปี พ.ศ. 2408 ตรงกับปลายรัชกาลของพระบาทสมเด็จพระจอมเกล้าเจ้าอยู่หัวเป็นชาวตำบลบ้านตาล อำเภอสองพี่น้อง เป็นบุตรของนายโต และนางจ้อย มีพี่น้องทั้งหมด 9 คน ท่านเป็นคนที่ 2 อุปสมบทเมื่อปี พ.ศ. 2432 ณ วัดสองพี่น้อง โดยมีพระอาจารย์จันทร์ วัดทุ่งคอก เป็นอุปัชฌาย์ พระอาจารย์ดิษฐ์และพระอธิการสุด เป็นพระกรรมวาจาจารย์และพระอนุสาวนาจารย์ ตามลำดับ ตั้งแต่บวชมา ท่านไม่เคยฉันเนื้อสัตว์เลย เมื่ออุปสมบทแล้วก็ได้ไปจำพรรษาอยู่ที่วัดทุ่งคอก 2 พรรษา วัดสองพี่น้อง 7 พรรษา จากนั้นก็มาจำพรรษาอยู่ที่วัดใหม่อัมพวัน (วัดคลองมะดัน) ตลอดมา ท่านได้มาเป็นเจ้าอาวาสวัดใหม่อัมพวัน ท่านได้ทำนุบำรุงวัดจนรุ่งเรือง หลวงพ่อท่านมรณภาพเมื่อวันที่ 25 ธันวาคม พ.ศ. 2477 ตรงกับรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร รวมสิริอายุได้ 69 ปี นับพรรษาได้ 45 พรรษา

**อ้างอิง**
 หนังสือรวมสุดยอดพระคณาจารย์ทั้งหมด 180 พระองค์-  ประวัติพระเครื่อง และหลวงพ่อโหน่ง วัดคลองมะดัน date=2010-12-18 -  หนังสือประวัติหลวงพ่อโหน่ง วัดคลองมะดันfix-attempted=yes -  คุณอัครนันท์fix-attempted=yes 
หมวดหมู่:ภิกษุในสังกัดคณะสงฆ์มหานิกาย
หมวดหมู่:เจ้าอาวาส
หมวดหมู่:บุคคลจากอำเภอสองพี่น้อง
หมวดหมู่:ภิกษุจากจังหวัดสุพรรณบุรี
วิกิพีเดีย:การอนุญาโตตุลาการ

การอนุญาโตตุลาการในวิกิพีเดีย มีขึ้นเพื่อระงับข้อพิพาทด้วยวิธีการซึ่งมีผลผูกพัน โดยเฉพาะอย่างยิ่งกับข้อพิพาทอันรุนแรงถึงขนาดที่ประชาคมวิกิพีเดีย รวมทั้งผู้ดูแลระบบ และผู้ดูแลสิทธิ์แต่งตั้ง ไม่สามารถระงับได้เอง และที่มีปัญหาเฉพาะไม่สมควรถกเถียงกันในวงกว้าง เช่น เรื่องส่วนตัว, เรื่องน่าอดสู หรือเรื่องอันอาจเป็นการละเมิดกฎหมายบ้านเมือง

**คอต.**
กลุ่มผู้ดำเนินการอนุญาโตตุลาการ ประกอบขึ้นจากเหล่าผู้ใช้มากประสบการณ์ เรียกรวมกันว่า คณะอนุญาโตตุลาการ (ต่อไปจะเรียก คณะอนุญาโตตุลาการ ว่า "คอต." และเรียก อนุญาโตตุลาการ ว่า "ตุลาการ" ตามลำดับ) โดยมีอำนาจและปฏิบัติหน้าที่ตามนโยบายการอนุญาโตตุลาการ (ต่อไปจะเรียก "นโยบายฯ")
ตุลาการมิใช่พนักงานหรือตัวแทนของมูลนิธิวิกิมีเดีย ทั้งมิใช่ผู้บริหารวิกิพีเดียด้วย หากแต่เป็นผู้ใช้ที่มีใจสมัคร โดยปรกติมักเป็นผู้ใช้ที่มีประสบการณ์ หรือเป็นผู้ดูแลระบบ ซึ่งได้รับเลือกตั้งมาโดยประชาคมวิกิพีเดียภาษาไทย
การเลือกตั้งตุลาการนั้น ปรกติมีขึ้นปีละครั้งในราว ๆ เดือนธันวาคม และจะเปิดให้เสนอชื่อผู้สมัครก่อนหน้านั้นอย่างน้อย 30 วัน แต่ คอต. อาจประกาศให้มีการเลือกตั้งพิเศษก็ได้ตามนโยบายฯ

**คดีและเขตอำนาจ**
ตามนโยบายฯ คอต. มีอำนาจพิจารณาและวินิจฉัยคดีเจ็ดประเภท และมีเขตเฉพาะบางท้องที่เท่านั้น คอต. รับคดีซึ่งเกี่ยวข้องกับพฤติกรรมของผู้เขียน (รวมทั้งการแก้ไขอย่างไม่เหมาะสม) หลังจากที่ไม่อาจตกลงกันได้ด้วยวิธีอื่น และมีคำตัดสินชี้ขาดการแจ้งความปัญหาในชุมชนผู้เขียน อย่างไรก็ดี คอต. ไม่มีคำแถลงบรรณาธิการหรือการตัดสินในเรื่องว่าบทความควรเป็นอย่างไร ("การตัดสินเนื้อหา") และผู้ใช้ไม่ควรร้องขอให้ คอต. ตัดสินเรื่องดังกล่าว เพราะ คอต. พึงไม่ตัดสินเรื่องเช่นนั้น
คอต. ไม่มีอำนาจทำคดีอื่น ๆ นอกจากที่กล่าว และการอนุญาโตตุลาการนั้นเป็นขั้นตอนสุดท้ายสำหรับระงับข้อพิพาทภายในวิกิมีเดีย เพราะฉะนั้น พึงใช้เฉพาะเมื่อไม่มีหนทางอื่นใด หรือเมื่อมีเหตุผลควรเชื่อได้ว่าการอนุญาโตตุลาการจักเป็นประโยชน์แก่เรื่อง ๆ นั้นอย่างแท้จริงเท่านั้น ในเบื้องต้น ผู้เกี่ยวข้องควรดำเนินตามครรลองอื่น ๆ เสียก่อน เช่น พูดคุยกับคู่กรณี หรือประนีประนอมกัน
อย่างไรก็ดี คอต. มีอำนาจเต็มในอันที่จะใช้ดุลพินิจว่าจะรับคดีที่ไม่เคยดำเนินหนทางอื่นมาก่อนก็ได้ เช่น - เมื่อมีความจำเป็นรีบด่วนเพื่อระงับเอกสิทธิ์บางประการของผู้ดูแลระบบ- เมื่อผู้ดูแลระบบแตกคอกันเอง หรือ- เมื่อประธานมูลนิธิวิกิมีเดียเสนอมายัง คอต. โดยตรงเอง

**การร้องให้อนุญาโตตุลาการตัดสิน**
ในการร้องให้อนุญาโตตุลาการตัดสิน ดูเพิ่มที่ หน้าร้องการอนุญาโตตุลาการ
การร้องการอนุญาโตตุลาการยังอาจใช้เพื่อเสนอคำถามหรือคำร้องที่เกี่ยวข้องกับคดีที่ปิดไปแล้ว ซึ่งรวมไปถึงการทำเจตนาให้กระจ่าง (clarification of the intent) และขอบเขตของคำตัดสิน การอุทธรณ์การลงโทษในอดีต และคำร้องให้แก้มาตรการเยียวยาและมาตรการใช้บังคับ
การตั้งกระบวนพิจารณานั้น ให้ดำเนินตาม หลักเกณฑ์และวิธีการที่กำหนดไว้ในนโยบายฯ

**ดูเพิ่ม**
สำหรับข้อมูลการร้องการอนุญาโตตุลาการ และวิธีการรับและจัดการคดีต่าง ๆ โปรดดู คู่มือการอนุญาโตตุลาการ ซึ่งมีข้อมูลสำคัญ คุณยังอาจทบทวนหน้าด้านล่างนี้ด้วย:- วิกิพีเดีย:กระดานประกาศคณะอนุญาโตตุลาการ – สำหรับประกาศทั่วไปซึ่งเกี่ยวข้องกับกระบวนการอนุญาโตตุลาการ- รายนามอนุญาโตตุลาการ: WP:AC- รายนามนายทะเบียนการอนุญาโตตุลาการ: WP:AC/C
คาโลลีนา แบล็กเบิร์น

คาโลลีนา แบล็กเบิร์น (Karoliina Blackburn) เกิดวันที่ 23 พฤศจิกายน ค.ศ. 1972 ในเฮลซิงกิ เป็นนักแสดงหญิง และเป็นนักมวยไทยชาวฟินแลนด์ ส่วนใหญ่แล้วเธอเป็นที่รู้จักกับบทบาทในภาพยนตร์เรื่อง Star Wreck: In the Pirkinning ซึ่งเป็นภาพยนตร์ล้อเลียนแฟนภาพยนตร์ไซไฟ (เธอเป็นหนึ่งในนักแสดงอาชีพที่มีอยู่สามรายเท่านั้นที่เป็นชาวฟินแลนด์) แต่เธอยังรับบทในซีรีส์โทรทัศน์ต้นทุนสูงของฟินแลนด์อยู่หลายรายการ คาโลลีนา ยังทำหน้าที่เป็นเจ้าภาพสำหรับรายการโทรทัศน์เรียลลิตีของฟินแลนด์ที่มีชื่อว่า Suuri Seikkailu ใน ค.ศ. 2005
นอกจากนี้ เธอยังเป็นแชมป์ฟินแลนด์ในกีฬามวยไทย ค.ศ. 2004 (รุ่น 60 กิโลกรัมหญิง)

**ผลงานภาพยนตร์**
 Badding (ค.ศ. 2000)- Game Over (ค.ศ. 2005)- Star Wreck: In the Pirkinning (ค.ศ. 2005)- Suuri Seikkailu (ซีรีส์โทรทัศน์เรียลลิตีของฟินแลนด์ คาโลลีนาได้รับเลือกแสดง)

**อ้างอิง**

**แหล่งข้อมูลอื่น**
 name=Karoliina Blackburn
หมวดหมู่:นักแสดงชาวฟินแลนด์
หมวดหมู่:นักมวยไทยชาวฟินแลนด์
หมวดหมู่:นักมวยไทยหญิง
หมวดหมู่:บุคคลจากเฮลซิงกิ
กวางดาว

กวางดาว หรือ กวางทอง (Chital, Cheetal, Spotted deer, Axis deer) เป็นกวางที่มีถิ่นอาศัยในพื้นที่ป่าของประเทศศรีลังกา, ประเทศเนปาล, ประเทศบังกลาเทศ, ประเทศภูฏาน, ประเทศอินเดีย, และมีประชากรกลุ่มเล็ก ๆ ในประเทศปากีสถาน กวางดาวมีความสูงจรดหัวไหล่ประมาณ 90 ซม. หนักประมาณ 85 กก. ตัวผู้ใหญ่กว่าตัวเมีย มีช่วงอายุประมาณ 8–14 ปี

**ลักษณะ**
กวางดาวมีขนสีน้ำตาลแกมเหลืองออกสีชมพู มีจุดสีขาว ส่วนท้องมีสีขาว เขามีสามกิ่ง โค้งคล้ายพิณ มีการผลัดเขาทุกปี ยาวได้ถึง 75 ซม. (2.5 ฟุต) เมื่อเทียบกับเนื้อทรายซึ่งเป็นญาติใกล้ชิดแล้ว กวางดาวถูกสร้างมาให้เหมาะสำหรับการวิ่งมากกว่า และมีสัณฐานที่พัฒนาสูงกว่าคือปลายเขาสั้นตามส่วน และกล่องหู มีขนาดเล็กกว่า มีโพรงจมูกขนาดใหญ่ ตัวผู้มีขนาดใหญ่กว่าตัวเมีย สูงประมาณ abbr=on จรดไหล่ หัวถึงลำตัวยาว abbr=on หางยาว 20 ซม. (7.9 นิ้ว) หนัก 30 ถึง 75 กก. (66 ถึง 170 ปอนด์) ตัวเมียหนัก 25 ถึง 45 กก. (55 ถึง 99 ปอนด์) ตัวผู้ที่มีขนาดใหญ่มากๆ หนักได้ถึง 98 ถึง 110 กก. (220 ถึง 240 ปอนด์) มีช่วงชีวิต 8–14 ปี
กวางดาวมีการวิวัฒต่อมกลิ่นบริเวณดวงตาสูง ซึ่งมีขนแข็งที่คล้ายกิ่งไม้เล็กๆ รวมทั้งต่อมกลิ่นที่หลังขา ตัวผู้มีต่อมกลิ่นบริเวณดวงตาใหญ่กว่าตัวเมียและเปิดออกบ่อยครั้งเมื่อตอบสนองสิ่งเร้า

**การกระจายพันธุ์**
กวางดาวมีการกระจายพันธุ์ในประเทศอินเดีย ตลอดไปจนถึงเนปาล ภูฏาน บังกลาเทศ และศรีลังกา ทางตะวันตกสิ้นสุดที่ทางตะวันออกของรัฐราชสถานและรัฐคุชราต ทางเหนือสิ้นสุดไปตามแนวเข็มขัดบาบาร์-เทไร ตีนเขาของเทือกเขาหิมาลัยและจากรัฐอุตตรประเทศและรัฐอุตตราขัณฑ์ผ่านไปถึงเนปาล ตะวันตกเฉียงเหนือของเบงกอลและรัฐสิกขิม และต่อจากนั้นไปทางตะวันตกของรัฐอัสสัมและป่าชุมชนของประเทศภูฏานที่ต่ำกว่าระดับน้ำทะเล 1,100 เมตร จุดสิ้นสุดทางตะวันออกนั้น ผ่านทางตะวันตกของรัฐอัสสัม ถึงป่าซันเดอร์แบน ของเบงกอลตะวันตกและบังกลาเทศ ทางใต้สิ้นสุดที่ศรีลังกา มีการพบกวางดาวเป็นช่วง ๆ ตามพื้นที่ป่าที่วางตัวตลอดแหลมอินเดีย แต่ปัจจุบันพบได้แค่ในป่าซันเดอร์แบนในบังกลาเทศเท่านั้น ส่วนพื้นอื่นได้สูญพันธุ์ไปจากธรรมชาติแล้ว

**ในที่เลี้ยง**
กวางดาวถือเป็นสัตว์ชนิดแรกที่มีจัดแสดงในสวนสัตว์ดุสิต หรือ เขาดินวนา สวนสัตว์แห่งแรกในประเทศไทย

**อ้างอิง**

**แหล่งข้อมูลอื่น**
Axis axis-  wildlywise.com date=2005-02-05 -  BBC Science and Nature Wildfacts
หมวดหมู่:วงศ์ย่อยกวาง
หมวดหมู่:ปศุสัตว์
หมวดหมู่:สัตว์ที่พบในประเทศอินเดีย
แม่แบบ:บทความคัดสรร/กันยายน 2554

สถานที่ถ่ายทำ อสุรกายดงดิบ
อสุรกายดงดิบ หรือ ปริศนาป่ามรณะ เป็นซีรีส์อเมริกันแนวดราม่า ที่มีเนื้อหากล่าวถึงผู้รอดชีวิตจากอุบัติเหตุเครื่องบินตก บนเกาะลึกลับ บนเส้นทางบินสักแห่งระหว่างซิดนีย์ ประเทศออสเตรเลีย กับลอสแอนเจลิส สหรัฐอเมริกา ตกในแปซิฟิกใต้ ในแต่ละตอนจะมีเนื้อหาหลักเป็นเรื่องบนเกาะ เนื้อหารองเป็นเรื่องชีวิตของตัวละครแต่ละคน รายการสร้างสรรค์โดยเดมอน ลินเดลอฟ, เจ. เจ. แอบรัมส์ และเจฟฟรีย์ ลีเบอร์ สถานที่ถ่ายทำหลักที่เกาะโอวาฮู รัฐฮาวาย หลังจากนั้นออกอากาศจนฤดูกาลที่ 4 รายการผลิตโดย เอบีซีสตูดิโอส์, แบดโรบอตโปรดักชันส์และกราสส์สเกิร์ตโปรดักชัน ออกอากาศทางช่องเอบีซีในสหรัฐอเมริกา สำหรับในประเทศไทยออกอากาศทางช่องเอเอ็กซ์เอ็น 17 มีนาคม ค.ศ. 2005 เพลงประกอบภาพยนตร์ประพันธ์โดยไมเคิล จิแอชชิโน ผู้อำนวยการสร้างปัจจุบันคือ แอบรัมส์, ลินเดลอฟ, ไบรอัน เบิร์ก, แจ็ก เบนเดอร์ และคาร์ตัน คิวส์ และเนื่องจากมีตัวละครจำนวนมากและค่าถ่ายทำที่ฮาวาย ทำให้ซีรีส์เรื่องนี้เป็นซีรีส์ที่ลงทุนในการผลิตมากที่สุดในรายการโทรทัศน์
ในส่วนของคำวิจารณ์และความสำเร็จ อสุรกายดงดิบ มียอดผู้ชมเฉลี่ย 16 ล้านคนต่อตอนบนช่องเอบีซีตั้งแต่ในปีแรก และได้รับรางวัลมาหลายสาขาไม่ว่าจะเป็นรางวัลเอมมีสาขาดราม่าในปี 2005 รายการอเมริกานำเข้าจากบาฟต้าเทลิวิชันอวอร์ดสในปี 2005 รางวัลลูกโลกทองคำสาขาดราม่าซีรีส์ยอดเยี่ยมในปี 2006 และสกรีนแอกเตอร์สไกด์สำหรับซีรีส์ดราม่ายอดเยี่ยม (อ่านต่อ...)
บทความคัดสรรก่อนหน้านี้: ภาพชุดพระราชินีมารี เดอ เมดิชิ – ประเทศเปรู – อันเนอ ฟรังค์
ที่เก็บถาวร – บทความคัดสรรอื่น ๆ
ศูนย์เตือนไต้ฝุ่นร่วม

ศูนย์ร่วมการเตือนภัยไต้ฝุ่น (Joint Typhoon Warning Center; JTWC) เป็นศูนย์ในกองทัพเรือสหรัฐ - กองทัพอากาศสหรัฐ ทำงานที่ศูนย์พยากรณ์อากาศทางทะเลกองทัพเรือ (Naval Maritime Forecast Center) ในท่าเรือเพิร์ล รัฐฮาวาย JTWC จะรับผิดชอบตรวจสอบพายุหมุนเขตร้อนและออกคำเตือนให้กับประเทศทางตะวันตกเฉียงเหนือของมหาสมุทรแปซิฟิก, ทางใต้ของมหาสมุทรแปซิฟิก และมหาสมุทรอินเดีย สำหรับกระทรวงกลาโหมแห่งสหรัฐอเมริกาจะรับผิดชอบสหรัฐและไมโครนีเชีย ศูนย์ร่วมการเตือนภัยไต้ฝุ่นมีจุดประสงค์คือ ป้องกันกองทัพเรือและกองทัพอากาศของสหรัฐอเมริกาและติดต่อกับประเทศอื่น ๆ ทั่วโลกด้วย

**อ้างอิง**
หมวดหมู่:อุตุนิยมวิทยาพายุหมุนเขตร้อน
หมวดหมู่:ก่อตั้งในปี พ.ศ. 2502
หมวดหมู่:พายุหมุนเขตร้อน
หมวดหมู่:หน่วยและรูปขบวนกองทัพเรือสหรัฐ
มิเกล อาร์เตตา

มิเกล อาร์เตตา อามาเตรียอิน (Mikel Arteta Amatriain; เกิด 26 มีนาคม ค.ศ. 1982) เป็นอดีตนักฟุตบอลชาวสเปน ปัจจุบันเป็นหัวหน้าผู้ฝึกสอนอาร์เซนอล มีจุดเด่นในการทำทีมคือความดื้อรั้นที่ไม่ซื้อกองหน้าแม้กองหน้าจะบาดเจ็บหมดจนต้องนำกองกลางมาเล่นกองหน้าแทน
อาร์เตตา เริ่มต้นกับการเป็นผู้เล่นฝึกหัดของบาร์เซโลนา แต่ไม่สามารถเข้าสู่ทีมชุดใหญ่ได้ จนท้ายสุดได้ย้ายไปแบบยืมตัวกับปารีแซ็ง-แฌร์แม็ง ในลีกเอิง จากนั้นเซ็นสัญญากับเรนเจอร์สในสกอตติชพรีเมียร์ชิป ซึ่งอาร์เตตาเป็นส่วนหนึ่งของทีมที่ชนะ 3 แชมป์ของสกอตแลนด์ คือ ลีก สกอตติชคัพและลีกคัพ ในฤดูกาล 2002–03 หลังจากประสบความสำเร็จในสกอตแลนด์ อาร์เตตาย้ายกลับมายังสเปน เล่นให้กับเรอัลโซเซียดัด แต่แจ้งเกิดไม่สำเร็จกับทีมชุดใหญ่ จึงได้ย้ายตัวไปอยู่กับเอเวอร์ตัน ในฤดูกาลที่เหลือของฤดูกาล 2004–05 จากนั้นได้ย้ายมาถาวร อาร์เตตายังเป็นตัวแทนของฟุตบอลทีมชาติสเปนอายุไม่เกิน 21 ปี แต่ไม่ได้เล่นให้กับทีมชาติชุดใหญ่
ในฤดูกาล 2014–15 อาร์เตตาได้รับแต่งตั้งให้เป็นกัปตันทีมอาร์เซนอล หลังจากโตมัส เฟอร์มาเลิน กัปตันทีมคนเก่าได้ย้ายไปอยู่กับบาร์เซโลนา
ต่อมาในฤดูกาล 2015–16 อาร์เตตาได้รับบาดเจ็บเกือบตลอดทั้งฤดูกาล และได้ลงเล่นให้กับอาร์เซนอลเพียงนัดเดียวเท่านั้น คือ นัดสุดท้ายของพรีเมียร์ลีก ที่เล่นกับแอสตันวิลลา ซึ่งตกชั้นไปแล้ว  โดยเป็นผู้ยิงประตูได้ด้วยในนาทีที่ 93 (ช่วงทดเวลาบาดเจ็บครึ่งหลัง แต่เครดิตยกเป็นการทำเข้าประตูตัวเองของผู้เล่นแอสตันวิลลา) นับเป็นประตูสุดท้ายของอาร์เซนอลในฤดูกาลนี้และของเจ้าตัวในการเล่นให้กับอาร์เซนอล  หลังจากนั้นอาร์เตตาได้เลิกเล่นฟุตบอล และได้หันไปเป็นทีมผู้ฝึกสอนให้กับแมนเชสเตอร์ซิตี โดยมีแป็ป กวาร์ดิออลา เป็นหัวหน้าผู้ฝึกสอน และในปี 2019 เขาได้เข้ารับตำแหน่งผู้จัดการทีมของอาร์เซนอลและพาทีมชนะเลิศเอฟเอคัพในฤดูกาลแรกที่เขาได้คุมทีม

**อ้างอิง**

**แหล่งข้อมูลอื่น**
 name=Mikel Arteta-  Profile at Transfermarkt.co.uk-  Profile date=2009-10-16  at evertonfc.com-  Profile at Yahoo! Sports-  Profile date=2007-11-18  at 4thegame.com-  Photos and stats at sporting-heroes.net- arteta-amatriain-mikel- 175416- 48233- 3174346-  Mikel Arteta's Premier League profile date=2012-10-02 
หมวดหมู่:นักฟุตบอลชาวสเปน
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นในลีกเอิง
หมวดหมู่:ผู้เล่นในพรีเมียร์ลีก
หมวดหมู่:บุคคลจากแคว้นประเทศบาสก์
หมวดหมู่:กองกลางฟุตบอล
หมวดหมู่:นักฟุตบอลชาวบาสก์
หมวดหมู่:ผู้จัดการทีมฟุตบอลชาวสเปน
หมวดหมู่:ผู้จัดการทีมสโมสรฟุตบอลอาร์เซนอล
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:ผู้จัดการทีมในชุดชนะเลิศเอฟเอคัพ
พรรคประชาชนอาเจะฮ์

พรรคประชาชนอาเจะฮ์ (Partai Rakyat Aceh) เป็นพรรคการเมืองท้องถิ่นในอินโดนีเซีย เข้าร่วมในการเลือกตั้ง พ.ศ. 2552 ในจังหวัดอาเจะฮ์ พรรคนี้เป็นพรรคฝ่ายซ้ายที่ต่อต้านการแบ่งแยกผู้หญิงและการใช้กฎหมายอิสลามในอาเจะฮ์ พรรคนี้ได้ 12 ที่นั่งในสภาท้องถิ่นของอาเจะฮ์

**อ้างอิง**
หมวดหมู่:ขบวนการทางการเมืองในประเทศอินโดนีเซีย
พรรคอธิปไตยอาเจะฮ์

พรรคอธิปไตยอาเจะฮ์ (Partai Daulat Atjeh) เป็นพรรคการเมืองท้องถิ่นในอินโดนีเซีย เข้าร่วมในการเลือกตั้ง พ.ศ. 2552 ในจังหวัดอาเจะฮ์ เป็นพรรคที่มีความเชื่อทางศาสนาที่ไม่ได้สืบทอดมาจากขบวนการอาเจะฮ์เสรี ได้คะแนนเสียง 20% จากการเลือกตั้ง

**อ้างอิง**
หมวดหมู่:ขบวนการทางการเมืองในประเทศอินโดนีเซีย
พรรคเอกภาพอาเจะฮ์

พรรคเอกภาพอาเจะฮ์ (Partai Bersatu Aceh) เป็นพรรคการเมืองท้องถิ่นในอินโดนีเซีย เข้าร่วมในการเลือกตั้ง พ.ศ. 2552 ในจังหวัดอาเจะฮ์ ผู้นำพรรคคือฟาร์ฮัน ฮามิด ซึ่งเป็นสมาชิกของพรรคอาณัติแห่งชาติมาก่อน).

**อ้างอิง**
หมวดหมู่:ขบวนการทางการเมืองในประเทศอินโดนีเซีย
ประภาคาร

ไฟล์:NJ LBI Lighthouse 06.JPG|thumb|right|ประภาคารบาร์เนกเกต (Barnegat Lighthouse) สร้างโดย จอร์จ มีด (George Meade) บนเกาะลองบีช (Long Beach Island) รัฐนิวเจอร์ซีย์
ประภาคารที่จุดสิ้นสุดของโลกในอูชัวเอ อาร์เจนตินา
ประภาคาร (lighthouse) เป็นตึกสูงหรือสิ่งก่อสร้างที่ได้รับการออกแบบให้เปล่งแสงจากระบบไฟตะเกียงและเลนส์หรือจากกองไฟ เพื่อช่วยเหลือในการเดินเรือสำหรับการนำทางในทะเลหรือแม่น้ำ ประภาคารยังใช้ระบุจุดอันตรายตามแนวชายฝั่งทะเล สันดอน และแนวปะการัง เพื่อความปลอดภัยในการเทียบท่า ปัจจุบันการใช้งานประภาคารกำลังลดลงเนื่องจากค่าใช้จ่ายในการบำรุงรักษาสูงและถูกทดแทนด้วยเทคโนโลยีการเดินเรือที่ทันสมัย

**ดูเพิ่ม**
 กระโจมกลางวัน- เครื่องหมายทางทะเล

**อ้างอิง**
 บรรณานุกรม- Bathurst, Bella. The lighthouse Stevensons. New York: Perennial, 2000. ISBN 0-06-093226-0- Beaver, Patrick. A History of Lighthouses. London: Peter Davies Ltd, 1971. ISBN 0-432-01290-7.- Crompton, Samuel, W; Rhein, Michael, J. The Ultimate Book of Lighthouses. San Diego, CA: Thunder Bay Press, 2002. ISBN 1-59223-102-0.- Jones, Ray; Roberts, Bruce. American Lighthouses. Globe Pequot, 1998. 1st ed. ISBN 0-7627-0324-5.- Stevenson, D. Alan. The world's lighthouses before 1820. London: Oxford University Press, 1959.
 อ่านเพิ่ม- Noble, Dennis. Lighthouses & Keepers: U. S. Lighthouse Service and Its Legacy. Annapolis: U.S. Naval Institute Press, 1997. ISBN 1-55750-638-8.- Putnam, George R. Lighthouses and Lightships of the United States. Boston: Houghton Mifflin Co., 1933.- Weiss, George. The Lighthouse Service, Its History, Activities and Organization. Baltimore: Johns Hopkins Press, 1926.

**แหล่งข้อมูลอื่น**
  "Lighthouses Of Strange Designs, December 1930, Popular Science-  Photograph of Makapuu Point hyperradiant lens, U.S.C.G. at lighthouse friends.-  US lighthouses website with over 4400 images and information on all relevant US lighthouses-  Lighthouse Explorer website The Lighthouse Explorer Database, with over 7500 lighthouses listed in searchable format, with photos, directions, historical information, and other details

หมวดหมู่:การเดินเรือ
สกุลวูลเปส

สกุลวูลเปส เป็นสกุลของหมาจิ้งจอกสกุลหนึ่ง ใช้ชื่อสกุลว่า Vulpes จัดได้ว่าเป็นหมาจิ้งจอกแท้ ๆ ซึ่งคำว่า "Vulpes" เป็นภาษาละตินหมายถึง "หมาจิ้งจอก"
สกุลวูลเปส นับเป็นสกุลที่มีจำนวนสมาชิกมากที่สุดของหมาจิ้งจอก คือ มีทั้งหมด 12 ชนิด โดยมี หมาจิ้งจอกแดง (Vulpes vulpes) เป็นต้นแบบของสกุล พบกระจายพันธุ์ไปแทบทุกส่วนของโลก ทั้ง ป่า, ชายป่าใกล้ชุมชนมนุษย์, ทะเลทราย, ที่ราบสูง หรือแม้กระทั่งขั้วโลกเหนือ 

**ชนิด**
Vulpes bengalensis 
*Vulpes cana 
*Vulpes chama 
*Vulpes corsac 
*Vulpes ferrilata 
*Vulpes lagopus
*Vulpes macrotis 
*Vulpes pallida 
*†Vulpes riffautae (สูญพันธุ์)
*Vulpes rueppellii 
*Vulpes velox
*Vulpes vulpes 
*Vulpes zerda

**อ้างอิง**

หมวดหมู่:วงศ์สุนัข
เทศบาลตำบลไม้เรียง

เทศบาลตำบลไม้เรียง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 3 บ้านตลาดทานพอ และหมู่ 8 บ้านหนองตรุด ของตำบลไม้เรียงในอำเภอฉวาง จังหวัดนครศรีธรรมราช เดิมมีฐานะเป็นสุขาภิบาลไม้เรียงที่จัดตั้งขึ้นใน พ.ศ. 2506 ซึ่งเป็นสุขาภิบาลแห่งที่สามของอำเภอฉวาง แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 2,395 คน
พื้นที่เทศบาลตำบลตั้งอยู่ทางทิศเหนือของอำเภอฉวาง จังหวัดนครศรีธรรมราช อยู่ห่างจากที่ว่าการอำเภอฉวางประมาณ 5.4 กิโลเมตร ศาลากลางจังหวัดนครศรีธรรมราชประมาณ 68 กิโลเมตร อยู่ห่างจากกรุงเทพมหานครประมาณ 721 กิโลเมตรตามทางรถยนต์ และประมาณ 716 กิโลเมตรตามทางรถไฟสายใต้ ซึ่งมีสถานีรถไฟทานพอ คอยให้บริการด้านการเดินทางกับประชาชนในพื้นที่ ซึ่งเคยถูกกลุ่มบุคคลเผาทำลายไหม้ทั้งหลัง เมื่อปี พ.ศ. 2524 ทำให้ทรัพย์สินเสียหายทั้งหมด ต่อมาการรถไฟแห่งประเทศไทยจึงได้ดำเนินการก่อสร้างอาคารหลังใหม่ทดแทน มีรถเร็วให้บริการทั้งหมด 6 ขบวน (กท.-ยล./กท.-ธำ./กท.-กต.) และรถท้องถิ่น 4 ขบวน (รท.-โล./ชพ.-หใ.) ทั้งเที่ยวขึ้น-เที่ยวล่อง นอกจากนี้ยังมีที่ทำการไปรษณีย์ทานพอ ซึ่งใช้รหัสไปรษณีย์แยกกันกับไปรษณีย์ฉวาง ด้านตะวันออกของเขตเทศบาลมีแม่น้ำตาปีไหลผ่านเป็นแหล่งน้ำสำคัญ มีพื้นที่รับผิดชอบ 2.48 ตารางกิโลเมตร หรือประมาณ 1,550 ไร่

**อ้างอิง**

**แหล่งข้อมูลอื่น**
  เว็บไซต์เทศบาลตำบลไม้เรียง
ไม้เรียง
หมวดหมู่:อำเภอฉวาง
ปลาซิวทอง

ปลาซิวทอง (Brilliant rasbora, Long-band rasbora, Einthoven's rasbora) เป็นปลาน้ำจืดชนิดหนึ่ง มีชื่อวิทยาศาสตร์ว่า Rasbora einthovenii อยู่ในวงศ์ปลาตะเพียน (Cyprinidae)
จัดเป็นปลาซิวชนิดหนึ่ง ซึ่งมีรูปร่างลักษณะคล้ายปลาซิวพม่า (R. daniconius) ซึ่งอยู่สกุลเดียวกัน แต่มีความแตกต่างกัน คือ ปลาซิวทองมีครีบอกที่ยาวกว่าความยาวหัว เกล็ดที่เส้นข้างลำตัวที่คาดหางมี 7 แถว ในขณะที่ปลาซิวพม่ามีครีบอกสั้นกว่าความยาวส่วนหัว และเกล็ดระหว่างเส้นข้างลำตัวที่คาดหางมี 9 แถว
มีลักษณะตำตัวแบนข้าง เรียวยาว นัยน์ตาโต คาดหางยาว หลังมีสีเทา ลำตัวสีขาวเงินสะท้อนแสง เกล็ดมีขอบสีดำ นัยน์ตาสีแดง มีแถบสีดำพาดยาวผ่านนัยน์ตาไปสิ้นสุดที่ปลายครีบหาง
มีความยาวเต็มที่ 10 เซนติเมตร นับเป็นปลาที่มีขนาดใหญ่ที่สุดชนิดหนึ่งในสกุลเดียวกัน
พบกระจายพันธุ์ที่แม่น้ำป่าสักที่จังหวัดเพชรบูรณ์ และปัจจุบันจะพบได้ที่ป่าพรุโต๊ะแดง จังหวัดนราธิวาส ในต่างประเทศพบได้จนถึงที่คาบสมุทรมลายู, อินโดนีเซีย และเกาะบอร์เนียว เป็นปลาที่นิยมเลี้ยงกันเป็นปลาสวยงาม

**อ้างอิง**

**แหล่งข้อมูลอื่น**
 Einthoven's Rasbora
หมวดหมู่:สกุลรัสบอร่า
หมวดหมู่:ปลาป่าพรุ
หมวดหมู่:ปลาตู้
วิทยาลัยเทคโนโลยีอุดมศึกษาพณิชยการ

วิทยาลัยเทคโนโลยีอุดมศึกษาพณิชยการ (Udomsueksaphanitchayakan Technological College) ก่อตั้งในปี พ.ศ. 2524 ในชื่อ โรงเรียนอุดมศึกษาพณิชยการ ต่อมาในปี พ.ศ. 2554 เปลี่ยนชื่อเป็น วิทยาลัยเทคโนโลยีอุดมศึกษาพณิชยการ

** ประวัติ**
วิทยาลัยเทคโนโลยีอุดมศึกษาพณิชยการ ตั้งอยู่บนเนื้อที่ 4 ไร่ 3 งาน 4/10 ตารางวา ตามหนังสือแสดงกรรมสิทธิ์ที่ดิน เลขที่ 47810 เลขที่ดิน 1689 หน้าสำรวจ 21837 ที่ตั้ง ตำบลคอหงส์ อำเภอหาดใหญ่ จังหวัดสงขลา ได้รับอนุญาตให้เปิดทำการสอนจากกระทรวงศึกษาธิการตามใบอนุญาตเลขที่ 6/2524 ลงวันที่ 3 กรกฎาคม 2524 ในระดับประกาศนียบัตรวิชาชีพชั้นสูง (ปวส.) ประเภทวิชาบริหารธุรกิจ สาขาวิชาการบัญชี โดยมีนายกระจ่าง จันทราช เป็นผู้รับใบอนุญาต
ปี 2526 เปิดทำการสอนในระดับประกาศนียบัตรวิชาชีพเทคนิค (ปวท.) ประเภทวิชาบริหารธุรกิจ สาขาวิชาการบัญชี ต่อมาในปี 2530 เปิดทำการสอนในระดับประกาศนียบัตรวิชาชีพ (ปวช.) ประเภทวิชาพาณิชยกรรม สาขาวิชาการบัญชี หลักสูตรของกรมอาชีวศึกษา ต่อมาในปี 2531 ได้ขอเปลี่ยนหลักสูตรจากหลักสูตรของกรมอาชีวศึกษามาเป็นหลักสูตรของสถาบันเทคโนโลยีราชมงคล และในปี 2537 ขอยกเลิกระดับประกาศนียบัตรวิชาชีพเทคนิค (ปวท.) ปี 2540 เปิดทำการสอนสาขาวิชาการตลาด ในรอบเช้า และสาขาวิชาคอมพิวเตอร์ ในรอบบ่าย
ปัจจุบัน วิทยาลัยเทคโนโลยีอุดมศึกษาพณิชยการ เปิดสอนหลักสูตรการศึกษาขั้นพื้นฐาน ระดับประกาศนียบัตรวิชาชีพ (ปวช.) ประเภทวิชาพาณิชยกรรม สาขาวิชาพณิชยกรรม สาขางานการขาย สาขางานคอมพิวเตอร์ธุรกิจ และสาขางานภาษาต่างประเทศ ระดับประกาศนียบัตรวิชาชีพชั้นสูง (ปวส.) ประเภทวิชาบริหารธุรกิจ สาขาวิชาการบัญชี การตลาด คอมพิวเตอร์ธุรกิจ ปีการศึกษา 2550 ได้เปิดสอนสาขาวิชา การพาณิชย์อิเล็กทรอนิกส์ การจัดการโลจิสติกส์ และปีการศึกษา 2552 เปิดสอนประเภทวิชาเทคโนโลยีสารสนเทศและการสื่อสาร สาขาวิชาเทคโนโลยีสารสนเทศ โดยใช้หลักสูตรสำนักงานคณะกรรมการการอาชีวศึกษา โดยผู้บริหารของสถานศึกษามีความมุ่งมั่นในการจัดการศึกษาสายอาชีพเพื่อพัฒนาเยาวชนในท้องถิ่นและของชาติให้เป็นผู้ที่มีคุณธรรม จริยธรรมที่ดีงาม มีความเป็นเลิศในด้านวิชาการและทักษะวิชาชีพ อันจะเป็นกำลังสำคัญ ในการพัฒนาประเทศให้เจริญก้าวหน้าสืบไป

**หลักสูตร**
ระดับประกาศนียบัตรวิชาชีพ (ปวช.) ประเภทวิชาพณิชยกรรม สาขาวิชาพณิชยการ สาขางานการบัญชี สาขางานการขาย สาขางานคอมพิวเตอร์ธุรกิจ และสาขางานภาษาต่างประเทศ
ระดับประกาศนียบัตรวิชาชีพชั้นสูง (ปวส.) ประเภทวิชาบริหารธุรกิจ สาขาวิชาการบัญชี สาขาวิชาคอมพิวเตอร์ธุรกิจ สาขาวิชาการตลาด สาขาวิชาการพาณิชย์อิเล็กทรอนิกส์ และสาขาวิชาการจัดการโลจิติกส์ (รับผู้สำเร็จการศึกษา ปวช.)
ระดับประกาศนียบัตรวิชาชีพชั้นสูง (ปวส.) ประเภทวิชาเทคโนโลยีสารสนเทศและการสื่อสาร สาขาวิชาเทคโนโลยีสารสนเทศ (รับผู้สำเร็จการศึกษา ปวช.)
ระดับประกาศนียบัตรวิชาชีพชั้นสูง (ปวส.) ประเภทวิชาบริหารธุรกิจ สาขาวิชาการบัญชี สาขาวิชาคอมพิวเตอร์ธุรกิจ สาขาวิชาการตลาด หลักสูตรสำนักงานคณะกรรมการการอาชีวศึกษา (รับผู้สำเร็จการศึกษา ม.6 หรือเทียบเท่า)

**อ้างอิง**
 คู่มือนักเรียน - นักศึกษา วิทยาลัยเทคโนโลยีอุดมศึกษาพณิชยการ

**แหล่งข้อมูลอื่น**
  เว็บไซต์ทางการของวิทยาลัยเทคโนโลยีอุดมศึกษาพณิชยการ-  Fanpage วิทยาลัยเทคโนโลยีอุดมศึกษาพณิชยการ
แม่แบบ:เหตุการณ์ปัจจุบัน/2554 กันยายน 2

*ตุรกีประกาศเนรเทศทูตอิสราเอลประจำกรุงอังการาและระงับความสัมพันธ์ทางการทหารทั้งหมดกับอิสราเอลเนื่องจากการปฏิเสธที่จะขอโทษต่อเหตุการณ์บุกโจมตีเรือช่วยเหลือบรรเทาทุกข์ฉนวนกาซา ส่งผลให้มีชาวตุรกีเสียชีวิต 8 ราย ( ผู้จัดการออนไลน์)
}
โพรซีดดิง

รายงานการประชุม (proceedings) หมายถึงชุดเอกสารที่ตีพิมพ์ที่ใช้ประกอบในการประชุมหรือการสัมมนา ซึ่งจะอยู่ในรูปของหนังสือ หรือบางครั้งเป็น ซีดี หรือดีวีดี ซึ่งรายงานการประชุมมักจะเผยแพร่หลังจากการสัมมนาจบสิ้นลง 
ภายในรายงานประกอบด้วยผลงานของนักวิจัยที่ได้มาแสดงผลงานในการสัมมนา

**อ้างอิง**
หมวดหมู่:การจัดพิมพ์ทางวิชาการ
แม่แบบ:ไม่มีข้อมูล

30px ไม่มีข้อมูลในส่วนนี้ คุณสามารถช่วยวิกิพีเดียไทยได้ โดยการเพิ่มเติมข้อมูลในส่วนนี้
หมวดหมู่:บทความที่เนื้อหาบางส่วนรอเพิ่มเติม
ar:قالب:...
en:Template:Empty section
fa:الگو:بخش خالی
hi:साँचा:Empty section
สุดขั้วยุทธภพ

สุดขั้วยุทธภพ (絕世無雙) เป็นการ์ตูนจีนฮ่องกงที่ได้รับความนิยมอย่างมาก สร้างสรรค์โดย "เหอจื้อเหวิน" (何志文) ที่เป็นทั้งผู้แต่งและเขียน โดยก่อหน้านี้เคยโด่งดังมาจากการเขียนการ์ตูนเรื่อง"เซียวฮื่อยี้" (ลูกปลาน้อย หรือเดชเซียวฮื่อยี้) ซื่งเป็นผลงานชิ้นแรกหลังจากแยกออกมาเปิดบริษัทเขียนการ์ตูนของตนเอง เมื่อวันที่ 19 เมษายน พ.ศ. 2544 ใช้เวลาในการร่างเรื่องทั้งหมดราว 4 ปีเต็ม โดยวางจุดเริ่มต้นของเรื่องราวมาจากบรรดาฝาแฝดทั้งหลาย

**เนื้อเรื่องย่อ**
เรื่องราวเกิดขึ้นในช่วงปลายราชวงศ์ซ้องต่อเนื่องกับต้นราชวงศ์หยวน  เรื่องราวเล่าถึงเด็ก 4 คน ที่เป็นพี่น้องแม่เดียวกัน (แต่คนละพ่อ)  ได้แก่ พี่ใหญ่ หวงตี้ปิง, พี่รอง หลงเฟ่ยอู่, พี่สาม ฟ่งมู่ซัง และ น้องสี่ เผ่าหยินหลิน
เด็กทั้งสี่ถูกเลี้ยงมาโดย ยาจกเฒ่า นาม หยื่อหลงเฟย ซึ่งเป็นยอดฝีมือแห่งพรรคยาจก และเป็น 1 ใน 10 ยอดยุทธ์แห่งยุค เจ้าของสุดยอดวิชา เคล็ดนิทรา และ ท่าก้าวมัจฉามังกรแปร
ต่อมาเรื่องราวพลิกผัน นำพาให้ทั้งสี่ก้าวเข้าสู่ยุทธภพ กลายเป็นสุดยอดฝีมือ และมีส่วนร่วมในสงครามต่อต้านมองโกล

**ตัวละครหลัก**

**สี่สุดขั้ว**
จอมมารหมื่นยุค (ปาซือปา,ว่านซีสงฟง)   แห่ง พรรคมารหมื่นยุค
*หยวนเหยียนเลียะหว่อ (เก้ามังกรมาร) แห่งเก้าค่าย จอมขุนโจรอันดับหนึ่ง
*ซุนหู่เฉิน (เทพพยัคฆ์) ขุนพลคนสนิทของอุปราชกังฉิน
*เจี้ยนกวางหวาง (กระบี่เรืองรอง) เทพจอมยุทธ์แห่งตงง้วน

**สิบสุดยอดวรยุทธ์**
หยื่อหลงเฟย พรรคยาจก
*หยื่อตู้ชาง(ลำนำโดดเดี่ยว) พรรคยาจก
*อาคันตุกะหมื่นยุค
*คลั่งพนัน
*ลูกคิดรางไม้
*หัวหน้าสมาคมเบญจบรรพต
*เทพมือปราบ
*จอมยุทธ์ช้างใหญ่
*พิณเทวะ สามดรรชนี
*เจ้าอาวาสบอดแห่งวัดเส้าหลิน

** 4 พี่น้อง**
 หวงตี้ปิง (ฮ่องเต้ประชวร)- หลงเฟยอู่ (มังกรระบำ)- ฟ่งมู่ซัง (หงสาเอกอุ)- เผ่าหยินหลิน (เสือดาวซ่อนป่า)

**ตัวละครอื่น ๆ**
 วีรชนเที่ยงแท้ (ผู้สืบทอดคัมภีร์วีรชนรุ่นใหม่)- สื่อหลางซ้ายขวา- มู่มู๋เอี๋ยน (ผู้สืบทอดคัมภีร์วีรชนเก่าและผู้สืบทอดเทพวิชาเซียนขาว)
*พุกว้านโจว
*หมัดเหล็ก
*เจียงชิ ( ผู้สืบทอดเทพวิชาเซียนขาว )
*เจียงปา
*ธิดาเย็น
*ธิดาไฟ
*หยางไคฉื่อ
*บรรพชิตแกนโลก
*กุบไล ข่าน
*หลินเจี่ยเข่อ
*ม่อชิงหมิง(ไม่แจ่มชัด)
*ฟู่หย่าม่อ ( มารคือพระ )
*บรรพชิตหนึ่งใบไม้
*กงเจียเคอชีชี (ผู้สืบทอดของปาซือปา)- จ้าวปิ่ง (ซ่งตี้ปิ่ง ฮ่องเต้น้อย)- ราชันต์จอมคร่ำครวญ (ผู้สืบทอดคัมภีร์หยิบยืมพลังพลิกผันจักรวาล)

**คัมภีร์ยุทธ์และลมปราณ**
คัมภีร์ทองแดนอสูร วิชาพื้นฐาน ท่าที่ 1  กงเล็บอเวจี  ท่าที่ 2 หม้ดปีศาจขุมนรก ท่าที่ 3 เท้าปีศาจไร้เงา
*คัมภีร์วีรชน
*วรยุทธ์วัดเอกอุ วิชาพื้นฐาน ฝ่ามือกล้วยไม้
*เคล็ดนิทรา/หมัดนิทรา
*เคล็ดมัจฉามังกรแปลง

**ภาคต่อ**
 สุดขั้วยุทธภพ 2 ภาคกำเนิดวีรบุรุษ

**แหล่งข้อมูลอื่น**
  港漫的滄海遺珠---評《絕世無雙》 date=2012-06-19  -  date=2016-03-06  บูรพัฒน์ คอมมิค
หมวดหมู่:การ์ตูนจีน
คณะกรรมการปกป้องนโยบายความเป็นกลางของพระมหากษัตริย์

คณะกรรมการปกป้องนโยบายความเป็นกลางของพระมหากษัตริย์ (Committee to Defend His Majesty's Neutrality Policy) เป็นองค์กรทางการเมืองฝ่ายซ้ายในกัมพูชาก่อตั้งเมื่อราว พ.ศ. 2498 โดย เซิน ฟอกโทว (บรรณาธิการของวารสารมาตุภูมิ) ทัช เฟือน ฮู ยวน และลต ฉาย (พี่ชายของลต ซอหรือพล พต) สันนิษฐานว่าก่อตั้งขึ้นตามแบบคณะกรรมการปกป้องสันติภาพและข้อตกลงเจนีวา ใน พ.ศ. 2499 คณะกรรมการนี้ได้ตีพิมพ์วิทยานิพนธ์ของฮู ยวน "The Co-operative Question" เป็นภาษาเขมร

**อ้างอิง**
หมวดหมู่: ขบวนการทางการเมืองในประเทศกัมพูชา
พรรคปฏิรูปเขมร

พรรคปฏิรูปเขมร (គណបក្សកំណែទម្រង់ខ្មែរ คณบกฺสกํแณทมฺรง̍ขฺแมร; Khmer Renovation; parti de rénovation Khmère) เป็นพรรคการเมืองที่มีแนวคิดแบบชาตินิยม นิยมเจ้า และต่อต้านคอมมิวนิสต์ ก่อตั้งในกัมพูชาเมื่อเดือนกุมภาพันธ์ พ.ศ. 2490 ต่อมาใน พ.ศ. 2498 พรรคนี้ได้เป็นองค์ประกอบหลักในพรรคสังคมของพระนโรดม สีหนุ พรรคนี้มีความสำคัญเพราะสมาชิกหลักของพรรคสองคนคือพระสีสุวัตถิ์ สิริมตะและลน นลได้เป็นผู้นำในการปฏิวัติของกลุ่มฝ่ายขวาใน พ.ศ. 2513 ต่อต้านพระนโรดม สีหนุและระบอบสังคมของพระองค์

**ประวัติ**
พรรคการเมืองนี้ก่อตั้งโดยนักการเมืองและนักการทหาร เนียก เทียวลอง และผู้นำตำรวจ ลน นล. ผู้นำที่ขึ้นเป็นตัวแทนคือพระสีสุวัตถิ์ สิริมตะ ซึ่งเคยเป็นคู่แข่งในการขึ้นครองราชสมบัติกับพระนโรดม สีหนุ เมื่อ พ.ศ. 2484 ชื่อที่ไม่เป็นทางการของพรรคคือ "Renos"", พรรคนี้มีแนวคิดสังคมนิยมเชิงอนุรักษนิยมแต่มีลักษณะนิยมเจ้ามากกว่าพรรคเสรีนิยมของพระนโรดม นรินทร์เดช ทำให้มีสมาชิกเป็นกลุ่มชนชั้นสูงและเจ้าหน้าที่ทหาร พรรคได้ออกหนังสือพิมพ์ชื่อ Khmera หรือ Rénovation ทั้งภาษาเขมรและภาษาฝรั่งเศส ลน นลได้นำพรรคนี้เข้าร่วมการเลือกตั้งใน พ.ศ. 2494 แต่ได้เพียง 2 ที่นั่ง 
เพราะพรรคปฏิรูปเขมรไม่ค่อยประสบความสำเร็จในการเลือกตั้ง ในที่สุดจึงเข้าไปอยู่เบื้องหลังระบอบสังคมของพระนโรดม สีหนุ เนียก เทียวลองได้เป็นนายกรัฐมนตรีในระบอบสังคมและต่อมาได้เข้าร่วมกับพรรคฟุนซินเปก ต่อมา ลน นลและเจ้าสีสุวัตถิ์ สิริมตะได้ร่วมกับปฏิวัติล้มล้างระบอบสังคมและก่อตั้งสาธารณรัฐเขมรขึ้นเมื่อ พ.ศ. 2513

**อ้างอิง**
หมวดหมู่:พรรคการเมืองในประเทศกัมพูชา
หมวดหมู่:ขบวนการต่อต้านคอมมิวนิสต์
เทศบาลตำบลชะอวด

เทศบาลตำบลชะอวด เป็นเทศบาลตำบลแห่งหนึ่งในอำเภอชะอวด จังหวัดนครศรีธรรมราช ตั้งอยู่ทางตอนใต้ของจังหวัด ห่างจากศาลากลางจังหวัดโดยทางรถไฟและรถยนต์ประมาณ 70 กิโลเมตร และห่างจากกรุงเทพมหานครโดยทางรถไฟประมาณ 851 กิโลเมตร เทศบาลตำบลชะอวด ตั้งอยู่ในเขตท้องที่ หมู่ที่ 1 (บางส่วน) ตำบลชะอวด และท้องที่ หมู่ที่ 3 (บางส่วน) ตำบลท่าประจะ ปัจจุบันเทศบาลตำบลชะอวดมีพื้นที่ประมาณ 0.50 ตารางกิโลเมตร

**ประวัติ**
ก่อนมาเป็นอำเภอชะอวด เคยมีฐานะเป็นตำบลหนึ่งในอำเภอร่อนพิบูลย์ ได้รับการยกฐานะเป็นกิ่งอำเภอเมื่อ พ.ศ. 2466 และยกฐานะเป็นอำเภอเมื่อ พ.ศ. 2496 สาเหตุที่ได้ตั้งชื่ออำเภอนี้ว่า "ชะอวด" สันนิษฐานว่า คงจะตั้งขึ้นตามชื่อเถาวัลย์ชนิดหนึ่งที่มีชุกชุมในหมู่บ้าน คือย่านอวด (หรือเชือกอวด) ชาวบ้านนิยมนำมาผูกมัดรั้วและแคร่ไม้ไผ่ เพราะมีความทนทานและเหนียวแน่นมาก เมื่อมีผู้คนมาตั้งบ้านเรือนหนาแน่นขึ้น จึงเรียกหมู่บ้านนี้ว่า "บ้านเชือกอวด" ภายหลังเสียงพยางค์หน้ากร่อนไป กลายเป็น "ชะอวด" และเรียกขานสืบมาถึงปัจจุบัน
สุขาภิบาลชะอวดได้จัดตั้งขึ้นตามประกาศกระทรวงมหาดไทย เมื่อวันที่ 20 สิงหาคม 2499 ประกาศในกิจจานุเบกษา เล่มที่ 73 ตอน 75 ลงวันที่ 20 กันยายน 2499 และได้รับการยกฐานะเป็นเทศบาลตำบล เมื่อวันที่ 25 พฤษภาคม 2542 ตามพระราชบัญญัติเปลี่ยนแปลงฐานะของสุขาภิบาลเป็นเทศบาล พ.ศ. 2542

**ภูมิศาสตร์**
เทศบาลตำบลชะอวด ตั้งอยู่ทางทิศตะวันออกของตัวเมืองนครศรีธรรมราช- ทิศเหนือ ติดต่อกับเขตองค์การบริหารส่วนตำบลชะอวด อำเภอชะอวด จังหวัดนครศรีธรรมราช - ทิศใต้ ติดต่อกับเขตองค์การบริหารส่วนตำบลท่าเสม็ด อำเภอชะอวด จังหวัดนครศรีธรรมราช - ทิศตะวันออก ติดต่อกับเขตองค์การบริหารส่วนตำบลชะอวด อำเภอชะอวด จังหวัดนครศรีธรรมราช - ทิศตะวันตก ติดต่อกับเขตเทศบาลตำบลท่าประจะ อำเภอชะอวด จังหวัดนครศรีธรรมราช

**การปกครอง**
เทศบาลตำบลชะอวดปกครองโดยแบ่งออกเป็น 7 ชุมชน ดังนี้- ชุมชนวัดศรีมาประสิทธิ์ - ชุมชนรถไฟสาย 3- ชุมชนฝั่งตะวันตก          - ชุมชนธานีรัตน์- ชุมชนตลาดล่าง- ชุมชนตลาดสด      - ชุมชนคำนวณศิลป์

**สถานศึกษา**
 โรงเรียนชะอวด- โรงเรียนชะอวดวิทยาคาร- โรงเรียนชะอวดวิทยา- โรงเรียนบ้านชะอวด- โรงเรียนอนุบาลพรอุดม - โรงเรียนอนุบาลลูกแก้ว- ศูนย์พัฒนาเด็กเล็กเทศบาลตำบลชะอวด

**การขนส่ง**
 ทางรถไฟสายใต้: สถานีชะอวด โดยในอดีตเคยมีทางรถไฟแยกไปคลองท่าเสม็ดเพื่อขนส่งสินค้า แต่ปัจจุบันถูกยกเลิกแล้ว

**อ้างอิง**
ชะอวด
หมวดหมู่:อำเภอชะอวด
น้ำตกตาดชะเนาะ

น้ำตกตาดชะเนาะ (ນ້ຳຕົກຕາດຊະເນາະ) เป็นแหล่งท่องเที่ยวแห่งหนึ่งในแขวงเวียงจันทน์ ตั้งอยู่ในเขตเทศบาลหินเหิบไปตามถนนหมายเลข 13 ทางเหนือ 20 กิโลเมตร ทางเข้าเป็นถนนดินลูกรัง ตัวน้ำตกตกจากหน้าผาสูง 80 เมตร มี 3 ชั้น บริเวณรอบข้างเป็นป่าที่ยังอุดมสมบูรณ์ ชาวลาวนิยมไปเที่ยวในช่วงวันหยุดและงานบุญสำคัญ
หมวดหมู่:น้ำตกในประเทศลาว
ป่าสงวนแห่งชาติภูเขาควาย

ป่าสงวนแห่งชาติภูเขาควาย (ປ່າສະຫງວນແຫ່ງຊາດພູເຂົາຄວາຍ, Buffalo Mountain) เป็นป่าสงวนแห่งชาติในแขวงเวียงจันทน์ ประเทศลาว มีเนื้อที่มากกว่า 2,000 ตารางกิโลเมตร อยู่ห่างจากเวียงจันทน์ทางทิศตะวันออกเฉียงเหนือระยะทางประมาณ 40 กิโลเมตร อุดมไปด้วยต้นไม้และสัตว์ป่าหลายชนิด 
หมวดหมู่:การอนุรักษ์ธรรมชาติในประเทศลาว
เทศบาลตำบลเชียรใหญ่

เทศบาลตำบลเชียรใหญ่ เป็นองค์กรปกครองส่วนท้องถิ่นในอำเภอเชียรใหญ่ จังหวัดนครศรีธรรมราช มีพื้นที่ 1 ตารางกิโลเมตร ตั้งอยู่ริมฝั่งแม่น้ำทั้งสองฝั่ง ครอบคลุมพื้นที่บางส่วนของ 3 หมู่บ้าน 3 ตำบล ได้แก่ หมู่ที่ 1 ตำบลท้องลำเจียก หมู่ที่ 3 ตำบลเชียรใหญ่ และหมู่ที่ 9 ตำบลท่าขนาน ตามประกาศกระทรวงมหาดไทย

**ประวัติ**
อำเภอเชียรใหญ่มีประวัติความเป็นมาสืบทอดตั้งแต่สมัยกรุงสุโขทัย แต่มามีหลักฐานแน่ชัดในสมัยพระบาทสมเด็จพระพุทธเลิศหล้านภาลัย ปรากฏในทำเนียบข้าราชการเมืองนครศรีธรรมราช จุลศักราช 1173 ว่า ท้องที่อำเภอนี้เป็นหัวเมืองฝ่ายขวา ชื่อ “ เมืองพิเชียร “ ต่อมาได้มีการปฏิรูปการ ปกครองใน พ.ศ. 2440 ทำให้เมืองพิเชียรกลายเป็นตำบลหนึ่งของ อำเภอเบี้ยซัด และยังเล่ากันว่าที่ตั้งบ้านพิเชียรมีต้นตะเคียนใหญ่อยู่ต้นหนึ่ง จึงเรียกว่า “บ้านพิเชียรเคียรใหญ่“ เรียกสั้น ๆ ว่าภาษาชาวใต้กลายเป็น “ บ้านเชียรใหญ่ “ 
ต่อมาวันที่ 1 กุมภาพันธ์ พ.ศ. 2480 กระทรวงมหาดไทยได้ประกาศตั้ง กิ่งอำเภอเชียรใหญ่ และยกฐานะเป็นอำเภอเมื่อวันที่ 3 พฤศจิกายน พ.ศ. 2490 แบ่งการปกครองส่วนท้องถิ่นในระดับสุขาภิบาล 1 แห่ง คือ สุขาภิบาลเชียรใหญ่ ครอบคลุมพื้นที่ 3 ตำบล คือ ตำบลท้องลำเจียก ในหมู่ที่ 1 ตำบลเชียรใหญ่ในหมู่ที่ 3 และตำบลท่าขนานในหมู่ที่ 9 มีพื้นที่รวมทั้งสิ้น 1 ตารางกิโลเมตร หรือ 625 ไร่ มีครัวเรือน 495 ครัวเรือน จำนวนประชากร 2,254 คน ซึ่งในเขตสุขาภิบาลนี้ ได้ประกาศในราชกิจจานุเบกษา เมื่อวันที่ 28 พฤศจิกายน พ.ศ. 2499 และต่อมาได้ยกฐานะจากสุขาภิบาลเป็นเทศบาลตำบลเชียรใหญ่ เมื่อวันที่ 25 พฤษภาคม พ.ศ. 2542 

**สภาพทั่วไป**
ลักษณะภูมิประเทศของเทศบาลตำบลเชียรใหญ่ มีลักษณะเป็นที่ราบลุ่ม มีแม่น้ำปากพนังไหล ผ่าน และเป็นลำน้ำที่มีความสำคัญในการประกอบอาชีพด้านเกษตรกรรมและประมง ภูมิอากาศเป็นเขตร้อนชื้น มี 2 ฤดู คือ ฤดูร้อนและฤดูฝน อุณหภูมิสูงสุดเฉลี่ย 33 องศา เซลเซียส ปริมาณน้ำฝนเฉลี่ย 252.81 ต่อปี 

**อาณาเขตติดต่อ == 
เทศบาลตำบลเชียรใหญ่ ตั้งอยู่ทางทิศตะวันออกขอตัวเมืองนครศรีธรรมราช
*ทิศเหนือ จดฝั่งตะวันตกของแม่น้ำปากพนัง 
*ทิศใต้ จดฟากเหนือของถนนปากเชียร
*ทิศตะวันออก จดที่ราบลุ่มชายทะเล คองบางหญ้า
*ทิศตะวันตก จดฝั่งตะวันตกของคลองเชียรใหญ่

**ชุมชน == 
เทศบาลตำบลเชียรใหญ่ประกอบด้วยชุมชน 4 ชุมชน- ชุมชนตลาดออก - ชุมชนตลาดตก	 - ชุมชนท้องลำเจียก - ชุมชนท่าขนาน

**สาธารณสุข**
 โรงพยาบาลเชียรใหญ่

**สถานศึกษา**
 โรงเรียนบ้านปากเชียร- ศูนย์พัฒนาเด็กเล็กเทศบาลตำบลเชียรใหญ่ 

**วัด**
จำนวนวัดในเขตเทศบาลตำบลเชียรใหญ่ มีทั้งหมด 2 วัด คือ - วักปากเชียร- วัดพรหมมัญพงศาราม

**สถานที่สำคัญ**
 สถานีตำรวจภูธรอำเภอเชียรใหญ่ - แม่น้ำปากพนัง
เชียรใหญ่
หมวดหมู่:อำเภอเชียรใหญ่
เฮลอินเอเซล (2011)

เฮลอินเอเซล (2011)  เป็นรายการ เพย์-เพอร์-วิว ของ ดับเบิลยูดับเบิลยูอี ในปี 2011 ซึ่งจัดเป็นปีที่ 3 แล้ว สถานที่จัดคือ นิวออร์เลียน อารีน่า ใน นิวออร์เลียน, รัฐลุยเซียนา เมื่อวันที่ 2 ตุลาคม พ.ศ. 2554 ซึ่งจัดหลังจากศึก ไนท์ออฟแชมเปียนส์ (2011) เป็นแมทช์การปล้ำที่มี เฮลล์อินเอเซลล์ แมทช์

**เบื้องหลัง/ก่อนถึงศึกเฮลอินเอเซล**

**เรื่องราวการชิงแชมป์โลก WWE ระหว่าง จอห์น ซีนา กับ อัลเบร์โต เดล รีโอ และ ซีเอ็ม พังก์**
ในศึก ไนท์ออฟแชมเปียนส์ (2011) จอห์น ซีนา สามารถเอาชนะ อัลเบร์โต เดล รีโอ ในการชิงแชมป์ WWE ได้สำเร็จเป็นสมัยที่ 10 ในประวัติศาสตร์ WWE ในศึกรอว์ (19 กันยายน ค.ศ. 2011) ประธานเจ้าหน้าที่ฝ่ายปฏิบัติการ ทริปเปิล เอช ได้สั่งให้ จอห์น ซีนา เจอกับ อัลเบร์โต เดล รีโอ และ ซีเอ็ม พังก์ ในแมทช์การปล้ำสามเส้าในกรงเหล็ก เฮลล์อินเอเซลล์ แมทช์ เพื่อชิงแชมป์ WWE และในคืนเดียวกัน จอห์น ซีนา ได้จับคู่กับ ซีเอ็ม พังก์ เจอกับ เดอะ มิซ และ อาร์-ทรูธ และสามารถเอาชนะมาได้ในที่สุด

**เรื่องราวการชิงแชมป์โลกเฮฟวี่เวทระหว่าง มาร์ก เฮนรี กับ แรนดี ออร์ตัน**
ในศึก ไนท์ออฟแชมเปียนส์ (2011) มาร์ก เฮนรี สามารถเอาชนะ แรนดี ออร์ตัน ในการชิงแชมป์โลกเฮฟวี่เวท ได้สำเร็จเป็นสมัยแรก ต่อมา ในศึกรอว์ (19 กันยายน ค.ศ. 2011) ผู้จัดการทั่วไปของ สแมคดาวน์ ทีโอดอร์ ลอง ได้สั่งให้รีแมทช์อีกรอบในศึก เฮลอินเอเซล ในแมทช์การปล้ำในกรงเหล็ก เฮลอินเอเซล แมทช์ เพื่อชิงแชมป์โลกเฮฟวี่เวท หลังจากนั้น จิม รอสส์ ได้สัมภาษณ์กับ มาร์ก เฮนรี สัมภาษณ์ไปสัมภาษณ์ มาร์ก เฮนรี จะทำร้าย จิม รอสส์ จน เจอร์รี ลอว์เลอร์ เข้ามาห้ามไว้ได้ และได้ไปหาเรื่อง เจอร์รี ลอว์เลอร์ จนทำให้ เจอร์รี ลอว์เลอร์ สู้กับ มาร์ก เฮนรี และ มาร์ก เฮนรี ก็จับใส่ท่า World Strongest Slam 1 รอบ และ ใส่กับโต็ะผู้บรรยายทำให้ เจอร์รี ลอว์เลอร์ ได้รับบาดเจ็บ

**ผล**

**ดูเพิ่ม**
 ดับเบิลยูดับเบิลยูอีเฮลอินเอเซล- รายชื่อรายการเพย์-เพอร์-วิวของดับเบิลยูดับเบิลยูอี

**อ้างอิง**

**แหล่งข้อมูลอื่น**
  Official Hell in a Cell site
หมวดหมู่:ดับเบิลยูดับเบิลยูอี เฮลล์อินเอเซลล์
หมวดหมู่:มวยปล้ำอาชีพในปี พ.ศ. 2554
ยัวร์เบสต์เฟรนด์

ยัวร์ เบสท์ เฟรนด์ (Your Best Friend) เป็นซิงเกิลที่ 37 ของไม คุรากิ ออกจำหน่ายวันที่ 19 ตุลาคม  พ.ศ. 2554

**ข้อมูลเพลง**
ยัวร์ เบสท์ เฟรนด์ (Your Best Friend)  เป็นซิงเกิลที่ 37 ของไม คุรากิ ออกจำหน่ายวันที่ 19 ตุลาคม  พ.ศ. 2554  มีการประกาศเมื่อวันที่ 2 กันยายนที่เว็บไซต์ของเธอ เธอได้กล่าวไว้ว่าเป็นเพลงบัลลาดในจังหวะกลางๆ เป็นเพลงที่บ่งบอกถึงความรู้สึกที่ไม่สามารถบอกมาเป็นคำพูดได้
เพลง your best friend ใช้เป็นเพลงปิดอนิเมะยอดนักสืบจิ๋วโคนันเป็นเพลงปิดที่ 40 ตั้งแต่ตอนที่ 629 เป็นเพลงประกอบของโคนันที่เพลงเต็มยาวที่สุด โดยยาวถึง 5 นาที 53 วินาที ส่วนเพลง Step by Step ใช้เป็นเพลงโฆษณา โรงแรม เนมุโนะซาโต้ ผู้ที่มาช่วยแต่งเพลงนี้นั้นเป็นคนที่ไม เคยไป Feat.ในซิงเกิลที่จำหน่ายในวันที่ 1 มิถุนายน 2554 คือ โดชิเตะ สุคิ นันดะโร (Doushite Suki Nandarou) คือ GIORGIO และเป็นอีกครั้งในรอบ 8 ปี นับตั้งแต่ซิงเกิลในปี 2003 ที่จำหน่ายติดกัน 2 เดือน ซึ่งซิงเกิลต่อไปจะจำหน่ายในเดือนพฤศจิกายน

**รายชื่อเพลง**

**ชาร์ต**

**ชาร์ตประจำสัปดาห์**

**ชาร์ตประจำเดือน**

**ชาร์ตประจำปี**

**อ้างอิง**

**แหล่งข้อมูลอื่น**
  เว็บไซต์ทางการของไม คุรากิ- title = ยัวร์เบสต์เฟรนด์ (ตัวอย่าง 41 วินาที)-  ยัวร์เบสต์เฟรนด์ (ซีดีเท่านั้น) ทางซีดีเจแปน-  ยัวร์เบสต์เฟรนด์ (แผ่นคู่) ทางซีดีเจแปน-  ยัวร์เบสต์เฟรนด์ ทางเอชเอ็มวีเจแปน-  ยัวร์เบสต์เฟรนด์ ทางออริกอน
หมวดหมู่:ซิงเกิลในปี พ.ศ. 2554
หมวดหมู่:เพลงของมาอิ คูรากิ
นาร์ซิสซัส

ไฟล์:Michelangelo Caravaggio 065.jpg|thumb|ภาพ "นาร์ซิสซัสหลงเงา" โดยคาราวัจโจ
นาร์ซิสซัส (Νάρκισσος, Narcissus หรือ Narkissos) อาจแผลงมาจาก ναρκη (narke) หมายถึง "การหลับ, ความไม่รู้สึก" ในเทพปกรณัมกรีก เป็นนายพรานจากดินแดนเธสพิเอ (Thespiae) ในโบเทีย (Boeotia) ผู้มีชื่อเสียงในด้านความงาม เขาเป็นผู้หยิ่งทะนงเป็นพิเศษ โดยรังเกียจผู้ที่รักเขา เนเมซิสเห็นดังนี้และดึงดูดนาซิสซัสไปยังบ่อ ที่ซึ่งเขาเห็นเงาสะท้อนของตนในน้ำและตกหลุมรักเงานั้น โดยไม่ทราบเลยว่ามันเป็นเพียงภาพ จนสุดท้ายก็ตายเพราะไม่อาจผละสายตาไปจากความงามของเงาสะท้อนของตน
ตำนานนี้หลายรุ่นสืบทอดจนถึงปัจจุบันจากแหล่งโบราณ รุ่นคลาสสิกเล่าโดย โอวิด พบในหนังสือเมตามอร์โฟเซส (Metamorphoses, ประพันธ์เสร็จใน ค.ศ. 8) เล่ม 3 อันเป็นเรื่องราวของนาร์ซิสซัสกับเอ็คโค รุ่นก่อนหน้านั้นคาดว่าประพันธ์โดยกวี พาร์ธีนิอัส แห่งไนเซีย (Parthenius of Nicaea) ราว 50 ปีก่อน ค.ศ. เพิ่งจะถูกค้นพบเมื่อไม่นานมานี้ที่ออกซฟอร์ด ไม่เหมือนกับรุ่นของโอวิด รุ่นนี้จบลงด้วยนาร์ซิสซัสฆ่าตัวตาย ส่วนรุ่นของโคนอน (Conon) นักประพันธ์ร่วมสมัยกับโอวิด จบเรื่องด้วยนาร์ซิสซัสฆ่าตัวตายเช่นกัน อีกศตวรรษต่อมา นักเขียนเรื่องเดินทาง พอเซเนียส (Pausanias) บันทึกเรื่องราวต่างไป โดยนาร์ซิสซัสตกหลุมรักกับน้องสาวฝาแฝดมากกว่าตัวเขาเอง
ทางการแพทย์เรียกอาการหลงตัวเองอย่างรุนแรงว่า นาซิซีติส (Narcisisitic)  หรือ นาร์ซิสซัสซินโดรม (Narcissus Syndrome)

**อ้างอิง**
หมวดหมู่:เทพปกรณัมกรีก